《紫霄峰庄道士房》
明代·皇甫汸

仙馆夕阳际，吴宫荒草馀。路迷花发后，云白鹤来初。

醉客壶中酒，谋生柱下书。坐深寒月在，归驾欲凌虚。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。